Diari Oficial de la Generalitat Valenciana


Sumari del DOGV 8709, del 02-01-2020 (2019/12983)

RESOLUCIÓ de 21 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen set beques per a la realització de pràctiques professionals en centres dependents de la direcció general amb competències en matèria de diversitat funcional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8709

Data del DOGV
:   02-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12055


Data del document
:   21-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen set beques per a la realització de pràctiques professionals en centres dependents de la direcció general amb competències en matèria de diversitat funcional. [2019/12652]  
Dins del marc normatiu establit pel Decret 132/2009, de 4 de setembre, del Consell, pel qual es regula la concessió de beques, desenvolupat per l'Ordre 17/2011, de 6 maig, de la Conselleria de Justícia i Administracions Públiques, s'ha aprovat l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competències en matèria de diversitat funcional.  
  
L'article 6 d'aquesta ordre disposa que les beques de formació per a realització de pràctiques professionals es convocaran per resolució de la persona titular de la conselleria amb competències en matèria de serveis socials. D'altra banda, l'impuls de les polítiques públiques que desenvolupa l'Administració de la Generalitat, en matèria d'atenció a les persones amb diversitat funcional, determina la necessitat de formació de joves professionals en aquesta matèria.  
Com a mesura d'acció positiva, l'esmentada ordre per la qual s'aproven les bases reguladores per a la concessió de beques, estableix la previsió de reserva de beques a favor de les persones amb diversitat funcional, per a això es conté l'oportuna previsió en aquesta convocatòria.  
La present convocatòria pública es realitza pel procediment de tramitació anticipada d'expedients de despesa, de conformitat amb el que es disposa en els articles 41, 166 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Segons s'estableix en el Preàmbul de l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques de pràctiques professionals, les esmentades beques no estan subjectes a la política de competència de la Unió Europea en matèria d'ajudes públiques i, per tant, no requereixen notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea.  
Per tot això, en l'exercici de la competència atribuïda per l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 1 del Decret 14/2018, de 23 de febrer, del Consell, pel qual aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
  
Primer. Objecte i condicions de concessió  
1. Es convoquen, en règim de concurrència competitiva, set beques per a realitzar pràctiques professionals, en centres dependents de la direcció general amb competència en matèria de diversitat funcional:  
a) Dues beques per a persones llicenciades o graduades en medicina (una reservada per a persona amb diversitat funcional)  
b) Una beca per a persones llicenciades o graduades en psicologia.  
c) Una beca per a persones graduades en treball social.  
d) Una beca per a persones graduades com a documentalista.  
e) Dues beques per a una persona amb cicle formatiu d'Informàtica de Grau Superior (una reservada per a persona amb diversitat funcional).  
2. Les condicions de gaudi de les beques i la realització de les pràctiques professionals s'ajustarà a les disposicions de l'Ordre 9/2019, d'1 6 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competències en matèria de diversitat funcional, publicades en el DOGV núm. 8660, de 21 d'octubre de 2019 (d'ara endavant, Ordre 9/2019).  
3. Les persones adjudicatàries de les beques hauran de reunir, a més de la titulació requerida en l'apartat 1, que no haja passat cinc anys de la seua obtenció, els restants requisits previstos en l'article 2 de la citada Ordre 9/2019,  
Els aspirants a la beca de documentalista hauran d'estar en possessió de títol de grau en Informació i Documentació, o de diplomatura en Biblioteconomia i Documentació, o llicenciatura en Documentació, o del títol universitari oficial de grau equivalent d'acord amb els plans d'estudi vigents.  
Són titulacions del cicle formatiu d'Informàtica (Grau Superior): tècnic superior en Administració de Sistemes Informàtics en Xarxa (Reial decret 1.629/2009, BOE núm. 278, de 18.11.2009), tècnic superior en Desenvolupament d'Aplicacions Multiplataforma (Reial decret 450/2010, BOE núm. 123, de 20.05.2010), i tècnic superior en Desenvolupament d'Aplicacions Web (Reial decret 686/2010, BOE núm. 143, de 12.06.2010).  
4. Les pràctiques professionals d'aquestes beques es realitzarà en qualsevol dels Centres de Valoració i Orientació de Discapacitat, dependents funcionalment de la Direcció General de Diversitat Funcional i Salut Mental.  
Les beques per a persones llicenciades o graduades en medicina es realitzaran, en el seu cas, en els Centres de Valoració i Orientació de Discapacitat d'Alacant i de València.  
La direcció tècnica, supervisió i tutoria de les beques s'exercirà per la persona titular del servei on es realitzen les pràctiques o per qui la substituïsca.  
5. De conformitat amb l'article 5.1 de l'Ordre 9/2019, en cas que no es presentara cap persona amb diversitat funcional a la plaça reservada o no obtinguera la puntuació mínima que s'estableix en l'article 15 d'aquesta Ordre, aquesta beca entrarà en el torn d'accés ordinari establit en la convocatòria.  
  
Segon. Finançament i dotació de les beques  
1. Les beques previstes en la present convocatòria es finançaran amb càrrec a l'aplicació pressupostària 17.23.33.088.98.7, línia de subvenció S5231000, del pressupost de la Generalitat per a l'exercici 2020, quedant condicionades a l'existència de crèdit adequat i suficient per a atendre-les en la Llei de Pressupostos de la Generalitat que resulte aprovada per a l'exercici 2020.  
2. La quantia bruta mensual de la beca serà de 1.064,49, de conformitat amb el que es disposa en la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció, en l'exercici 2019, de les beques sotmeses a l'àmbit d'aplicació del Decret 132/2009, de 4 de setembre, del Consell. No obstant això, tal com disposa aquesta resolució, aquesta quantitat haurà de ser incrementada, si escau, amb l'increment salarial addicional de conformitat amb el que s'estableix en la disposició addicional tercera del Decret llei 1/2019, de 18 de gener, del Consell. Sobre l'import brut ha de practicar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1.493/2011, de 24 d'octubre, i en la resta de normativa aplicable.  
  
3. De conformitat amb el Reial decret 1.493/2011, de 24 d'octubre, la quota empresarial de la Seguretat Social de la persona adjudicatària de la beca, es finançarà amb càrrec a la mateixa aplicació i codi de línia esmentats en el punt 1 d'aquest apartat, per l'import que corresponga segons en la normativa vigent en la matèria.  
4. La quantia màxima global destinada a aquestes beques no podrà superar les quantitats següents, llevat que siguen prorrogades:  
Anualitat 2020: 95.000 euros.  
5. En cas que fora objecte de variació aquest import, una vegada aprovada i publicada la Llei de Pressupostos de la Generalitat per a l'any 2020, per resolució de la vicepresidenta del Consell i consellera d'Igualtat i Polítiques Inclusives es donarà publicitat a la línia pressupostària concreta i a l'import global màxim definitiu destinat a la concessió de les ajudes previstes en la present convocatòria.  
  
Tercer. Durada de les beques  
1. El període de duració de les beques serà com a màxim de dotze mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana.  
  
2. El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent, i el desenvolupament de l'activitat que s'estiga efectuant així ho requerisca o aconselle.  
  
Quart. Termini i forma de presentació de les sol·licituds  
1. El termini de presentació de sol·licituds serà de quinze dies naturals comptats a partir de l'endemà de la publicació d'aquesta resolució en el Diari Oficial de la Generalitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent.  
  
2. Les sol·licituds hauran de presentar-se mitjançant model normalitzat, per via electrònica, en la seu electrònica de la Generalitat, https//sede.gva.es (Guia PROP. Tràmits i serveis. Descripció: Beques), sense perjudici de la normativa establida amb caràcter general sobre la presentació de sol·licituds, comunicacions i escrits davant les administracions públiques.  
  
Cinqué. Documentació que ha d'acompanyar-se a la sol·licitud  
1. Al costat de la sol·licitud únicament haurà d'acompanyar-se el currículum de manera completa, segons models normalitzats. En emplenar aquests formularis s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
Les persones amb discapacitat o diversitat funcional que opten a una plaça reservada per a persones amb discapacitat, ho hauran de fer constar en la sol·licitud.  
En tot cas, les persones seleccionades per a la fase d'entrevista hauran de presentar la documentació acreditativa dels mèrits detallats en el currículum en el moment en què acudisquen a realitzar-la.  
2. En el currículum s'especificarà: la nota mitjana ponderada obtinguda en els estudis de grau o llicenciatura; els restants títols acadèmics oficials obtinguts que no constituïsquen un requisit per accedir a la beca; el nivell més alt de coneixements de valencià aconseguit, d'acord amb els títols expedits o homologats per la Junta Qualificadora de Coneixements de Valencià; el nivell de coneixement d'idiomes oficials de la Unió Europea, d'acord amb el Marc europeu comú de referència per a les Llengües; així com l'experiència professional i els cursos de formació que guarden relació amb l'objecte de la beca.  
  
Dels mèrits per experiència professional i per cursos de formació, haurà de fer-se constar informació suficient per a determinar la seua relació amb les matèries objecte de la beca. Respecte dels cursos de formació s'especificarà, així mateix, l'organisme oficial o centre reconegut que els ha impartits.  
  
Sisé. Dades de caràcter personal  
1. Les dades personals de les persones sol·licitants, recollits en el transcurs del procediment, s'inclouran en el fitxer de dades de caràcter personal denominat Beques de pràctiques professionals de la Generalitat, creat per Ordre 3/2011, de 8 de novembre, de la Conselleria d'Hisenda i Administració Pública, en els termes i amb les condicions que es recullen en la Llei orgànica 3/2018, de 5 de desembre, de Protecció de Dades Personals i garantia dels drets digitals, i la seua normativa de desenvolupament.  
2. Les persones titulars de les dades personals continguts en aquest fitxer automatitzat, poden exercir els seus drets d'accés, rectificació i cancel·lació davant la Direcció General de Tecnologies de la Informació i les Comunicacions.  
  
Seté. Procés de selecció i criteris de valoració de les sol·licituds  
1. El procés de selecció s'ajustarà al que es disposa en l'article 13 de l'Ordre 9/2019.  
2. La valoració dels mèrits es realitzarà d'acord amb els criteris establits en l'article 12 de l'Ordre 9/2019.  
3. Per a la concessió d'una beca es requerirà una puntuació mínima de 13,50 punts, segons estableix l'article 15 de la citada Ordre.  
  
Huité. Mitjans de publicació i notificació dels diferents tràmits  
1. La realització de tots els tràmits i publicació de llistes previstes en el procés de selecció es farà en la seu electrònica o portal institucional de la Generalitat en internet www.gva.es i, en concret, en la pàgina web de la conselleria amb competències en matèria de diversitat funcional (www.inclusio.gva.es).  
2. La resolució de concessió de les beques es publicarà en el Diari Oficial de la Generalitat Valenciana. Aquesta publicació tindrà efectes de notificació segons disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Nové. Termini de resolució i efecte del silenci administratiu  
1. El termini màxim per a tramitar, resoldre i notificar les sol·licituds de beca és de sis mesos comptats a partir de l'endemà de la publicació de la convocatòria. Si, una vegada transcorregut aquest termini, no s'haguera notificat la resolució expressa, les persones interessades podran entendre desestimades les seues sol·licituds per silenci administratiu, de conformitat amb el que estableix l'article 14, apartat 3, de l'Ordre 9/2019, i l'article 25, apartat 5, de la Llei 38/2003, de 17 de novembre, general de subvencions.  
2. Quan es requerisca de la persona interessada l'esmena de deficiències en la sol·licitud o l'aportació de documents, o d'elements de judici necessaris per a l'acreditació dels requisits o la valoració dels mèrits, el termini per a resoldre se suspendrà durant el temps que vaja entre la notificació del requeriment i el seu compliment efectiu o, en defecte d'això, durant el termini concedit per a l'esmena o l'aportació.  
  
  
Deu. Òrgan competent per a la resolució  
1. La resolució de concessió o denegació de les beques està delegada en la direcció general amb competència en matèria de diversitat funcional, segons estableix l'Ordre per la qual s'aproven les bases reguladores de la concessió de beques per a la realització de pràctiques professionals en la direcció general amb competència en matèria de diversitat funcional.  
2. Les resolucions dictades per delegació indicaran expressament aquesta circumstància i es consideraran dictades per l'òrgan delegant, per la qual cosa esgotaran la via administrativa.  
  
Onze. Recursos  
Contra la resolució de concessió i denegació es podrà interposar un recurs potestatiu de reposició en el termini d'un mes a comptar des de l'endemà de la notificació, o directament recurs davant l'ordre jurisdiccional contenciós administratiu en el termini de dos mesos a comptar des de l'endemà de la notificació.  
  
Dotze. Efectes  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, conforme al que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa; o, potestativament, recurs de reposició davant de l'òrgan que la dicta en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 21 de desembre de 2019. La vicepresidenta del Consell i consellera d'Igualtat i Polítiques Inclusives: Mónica Oltra Jarque